Google giver smugkig på Pixel 8-serien

Efter massevis af rygter og læk i den seneste tid, har Google nu fremvist Pixel 8-serien i en video.

Google uploadede i går en video på YouTube, der fremviser de to kommende Pixel-telefoner. I en anden video giver Google også et kig på Pixel Watch 2 og nogle nye Pixel Buds. Telefonernes design minder meget om Pixel 7-serien, men de har fået nogle mindre justeringer.

Videoen afslører dog ikke telefonernes features eller specifikationer – det må vi have til gode til den officielle præsentation i starten af oktober måned. Pixel 8 og 8 Pro forventes dog bla. at få et nyt Tensor G3-chipset, samt opgraderede kameraer.

På Googles amerikanske hjemmeside kan man nu også se de kommende produkter,

Introduceres i oktober

I første omgang kommer Pixel 8-serien til at bestå af Pixel 8 og Pixel 8 Pro, hvor vi senere hen (først næste år) kommer til at se den mere prisvenlige Pixel 8a.

Pixel 8 og 8 Pro præsenteres den 4. oktober under et Google-event, sammen med Pixel Watch 2.

https://www.youtube.com/watch?v=u_uap-98Knw

Se videoen af de to Pixel-telefoner her.

Se videoen af Pixel Watch 2 og de nye Pixel Buds her.

Læs også: Rygte: Nintendo Switch 2 præsenteres snart

Google giver smugkig på Pixel 8-serien