Googles Pixel 8-serie kåret til årets telefon

Ved den årlige mobilkongres, MWC (Mobile World Congress) i Barcelona er Googles nyeste sæt telefoner, Pixel 8-serien, kåret som den allerbedste.

Prisen gives på baggrund af en; “Enestående præstation, innovation og lederskab, som er blevet fastslået gennem vurderingen af smartphones på markedet i perioden januar 2023 til december 2023 af førende uafhængige analytikere, journalister og influencere på verdensplan.”

Google vandt i et felt bestående af Apple iPhone 15 Pro, OnePlus Open/OPPO Find N3, Samsung Galaxy S23-serien og Samsung Galaxy Z Flip 5.

Thrilled about Pixel 8 winning another important Phone of the Year award at MWC! @madebygoogle thank you to the entire Pixel user community for helping us get there, and congratulations to our team for great progress! pic.twitter.com/zIN75YHSmS
— Rick Osterloh (@rosterloh) February 28, 2024

Chefen for Googles hardware fejrer kåringen på X

Pixel 8-serien udkom i oktober til generelt gode anmeldelser. Adskillige tests har placeret den på øverste hylde, når det drejer sig om kamerasystemet, men også telefonernes AI-funktioner har fået pæne ord med på vejen.

Anmeldelse af Google Pixel 8 Pro

I iNPUTs test af telefonen konkluderede vi nedenstående, der også fik en anbefaling med på vejen.

Trods de små visuelle forskelle fra Pixel 7 Pro, er Pixel 8 Pro en væsentlig opgradering. Mest af alt takket være Tensor G3 og de AI-muligheder den åbner for. Om det i sig selv er nok til at opgradere må være en sag mellem dig og din bankrådgiver.

Nye brugere, derimod, bør altid taget 8 Pro med i overvejelserne, når der skal købes en ny Android. Det er en fremragende smartphone med en fremragende skærm og et fremragende kamera til en rimelig pris. Og så sidder den som sagt helt oppe ved chaufføren, når det gælder kunstig intelligens og udnyttelsen af den.

Samsung bør kigge sig over skulderen …

Hvilken telefon ville du udråbe som vinder?

Googles Pixel 8-serie kåret til årets telefon